hvordan og hvornår får jeg mitid?
mitid kommer i efteråret 2021. indtil da skal du bare bruge nemid, fuldstændig som du plejer. for at få mitid skal du igennem en række trin i en selvbetjeningsløsning. du får mitid i din net- eller mobilbank og du får automatisk besked, når det er din tur. der kan dog godt gå noget tid, før det bliver din tur til at få mitid, da mitid indfases over mange måneder i løbet af 2021 og 2022. derfor skal du ikke foretage dig noget, før den dag du ser beskeden i din netbank om, at nu er det din tur til at få mitid. og når det sker, står vi klar til at hjælpe dig, hvis du har behov for det.

